Toshkentda ikki erkak eshigi ochiq qolgan Lacetti ichidan 9 575 dollar o‘g‘irladi

Toshkentda avtomobil salonidan 9 575 AQSh dollarini o‘g‘irlagan shaxslar qo‘lga olindi, deb xabar beradi O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi.

Toshkent shahrining Chilonzor tumanida shu yil 28-iyul kuni noma’lum shaxs Bunyodkor ko‘chasi oldida eshiklari ochiq holda qarovsiz qoldirilgan Buxoro tumanida yashovchi Sh.B.ga tegishli Lacetti rusumli avtomashina salonidan 9 575 AQSh dollarini o‘g‘irlab ketgan va holat yuzasidan jinoyat ishi qo‘zg‘atilgan edi.
Ko‘rilgan choralar natijasida ushbu jinoyatni Andijon shahrida yashovchi Q.U. va muqaddam sudlangan U.U.lar sodir etganliklari aniqlanib, ushlangan.